《摸鱼儿（寿吴枧州）》
宋代·曾开国

望层霄、五云开处。屏星光射螺浦。复来七日冬将至，恰则岳神浦甫。梅半吐。试索笑巡檐，稍稍香风度。花娇欲语。问昔日治平，吴公无传，今请为公歌襦袴。

□□□，玉粒家家丰贮。因人岂关天数。金城千里谁能护，前召又逢后杜。□□□。见说道、长安新筑沙堤路。班催鹭序。春色醉蟠桃，胸中色线，待把衮衣补。